Председник Републике Србије Александар Вучић састаће се са начелником Бироа Националне гарде САД генералом Даниелом Р. Хокансоном у среду, 07. јуна 2023. године у 10.30 часова у згради Генералног секретаријата председника Републике (ул. Андрићев венац 1).

Сниматељима и фоторепортерима биће омогућено снимање почетка састанка, након којег ће медијима бити прослеђено саопштење.

Молимо све заинтересоване редакције да своје екипе акредитују на адресу mediji@predsednik.rs, најкасније данас до 20.00 часова.

Такође, молимо да своје екипе упутите на место догађаја најкасније до 10.00 часова, ради неопходних припрема.

Београд,

06. јун 2023. године